*Приложение към Заповед № 01-87/10.02.2020г.*

**НАЦИОНАЛНА ПРОГРАМА**

**„ПРЕДОСТАВЯНЕ НА ГРИЖИ В ДОМАШНА СРЕДА”**

1. **ПРЕДПОСТАВКИ И НЕОБХОДИМОСТ ОТ РЕАЛИЗАЦИЯ НА ПРОГРАМАТА**

По данни от Наблюдението на работната сила, провеждано от Националния статистически институт, през деветмесечието на 2019 г. заетите се увеличават, а безработните и икономически неактивните лица намаляват на годишна база. В резултат от ръста на работната сила коефициентът на икономическа активност за населението на възраст 15-64 г. през деветмесечието на 2019 г. се увеличава на годишна база с 1.7 процентни пункта, достигайки 73.3%. Регистрираните в бюрата по труда безработни по данни на Агенцията по заетостта продължават да намаляват през периода януари - ноември на 2019 г. спрямо същия период на предходната година, като средномесечният им брой достига 184 407 лица, но се наблюдава забавяне на темпа на намаление на безработните лица. Намалението на годишна база през периода януари - ноември на 2019 г. е 9.2% спрямо същия период на предходната година.

Средномесечното равнище на безработица достига 5.6% през периода януари-ноември на 2019 г. В сравнение със същия период на предходната година се отчита спад с 0.6 п.п. С най-висок относителен дял от всички регистрирани в бюрата по труда безработни през разглеждания период продължават да бъдат лицата без квалификация, тези с основно и по-ниско образование и безработните над 50 годишна възраст. Във всички наблюдавани групи в неравностойно положение на пазара на труда, лицата без квалификация са с най-висок дял. По отношение образователното ниво - лицата с основно образование са най-много в групите на продължително безработните, както и младежите до 29 г. и до 24 г. Сред безработните над 50-годишна възраст и тези с увреждания с най-висок дял са лицата със средно образование.

**Групи в неравностойно положение на пазара на труда**

|  |  |  |  |
| --- | --- | --- | --- |
|  | I-XI 2018 г. | I-XI 2019 г. | Относителен дял I-XI 2019 - % |
| Безработни младежи до 24 г. | 9 998 | 9 223 | 5,0 |
| Безработни младежи до 29 г. | 26 700 | 23 955 | 13,0 |
| Безработни над 50 г. | 80 198 | 73 216 | 39,7 |
| Безработни лица с увреждания | 13 552 | 11 908 | 6,5 |
| Продължително безработни | 66 001 | 48 188 | 26,1 |
| Безработни без квалификация | 108 344 | 98 237 | 53,3 |
| Безработни с основно и по-ниско образование | 88 964 | 80 133 | 43,5 |

Нивото на квалификация и придобита степен на образование оказват пряко влияние върху продължителността на регистрация на безработните лица. Делът на безработните без квалификация нараства паралелно с увеличаване на периода на престой на пазара на труда, който от 44.9% при безработните с регистрация до 1 мес. достига до 74.6% при тези с престой на пазара на труда над 2 год. Същата зависимост се наблюдава и при лицата с основно и по-ниско образование, които в групата на безработните до 1 мес. са 31.9%, а в групата на безработните над 2 год. са 71.1%.

Тези групи от безработни лица се нуждаят от продължаваща подкрепа за трайното им интегриране на пазара на труда, особено в по-малките населени места от по-слабо икономически развитите райони на страната с ограничено предлагане на свободни работни места. Същевременно други групи от населението също се нуждаят от подкрепа за достоен живот. Демографската ситуация в страната, характеризираща се със застаряване на населението, определя нарастването на потребностите от грижи за възрастните хора.

Хората с трайни увреждания и възрастните хора в невъзможност за самообслужване, често самотно живеещи, следва да имат по-добър избор и подобрен достъп до персонализирани грижи, за да бъдат подпомогнати в осъществяване на дейностите по задоволяване на ежедневните им потребности за самообслужване и подобряване на житейската им среда. Дейностите по Програмата са от голямо значение особено за малките населени места в страната, в които перспективите и възможностите в подкрепа на хората с увреждания са ограничени.

Чрез национално финансиране, включително чрез общинските бюджети, както и със средства от Европейския социален фонд се финансират редица програми за „подкрепящи интегрирани грижи, прилагайки индивидуален подход за установяване на потребностите“. Едно от възможните нови решения е предоставянето на персонална грижа в дома, за да се даде по-голям избор на потребителите в рамките на спектъра от подкрепящи мерки.

Националната програма „Предоставяне на грижи в домашна среда” е разработена в отговор на установените потребности за обгрижване на хора, които не попадат в обхвата на съществуващите към момента мерки и програми, включително на механизма лична помощ, предвид определения кръг от ползватели на основание § 3 от Преходните и заключителните разпоредби на Закона за личната помощ.

С реализацията на Програмата ще се предоставят възможности за връщането на пазара на труда на лица от групи в неравностойно положение на пазара на труда.

1. **ОСНОВНА ЦЕЛ НА ПРОГРАМАТА**

Осигуряване на заетост на безработни лица в дейности, свързани с предоставяне на персонална грижа в домашна среда на хора с от 80 до 89,99 на сто степен на трайно намалена работоспособност или вид и степен на увреждане с определена чужда помощ, и хора над 65 г. възраст в невъзможност за самообслужване, които не са освидетелствани по съответния ред от органите на медицинската експертиза в Р България.

1. **НЕПОСРЕДСТВЕНИ ЦЕЛИ НА ПРОГРАМАТА**

1. Подобряване на качеството на живот на хора с от 80 до 89,99 на сто степен на трайно намалена работоспособност или вид и степен на увреждане с определена чужда помощ, и хора над 65 г. възраст в невъзможност за самообслужване, които не са освидетелствани по съответния ред от органите на медицинската експертиза в Р България, чрез предоставянето на персонална грижа в домашна среда, насочена към подпомагане на ежедневните им потребности за самообслужване.

2. Осигуряване на заетост на пълно или непълно работно време на наетите по Програмата лица.

4. Социална сигурност на включените в Програмата лица в краткосрочен план (социално и здравно осигуряване) и в по-дългосрочен план (пенсионно осигуряване).

1. **ОБЕКТ, ОБХВАТ И УСЛОВИЯ НА ПРОГРАМАТА**

По програмата се осигурява заетост на безработни лица като домашни помощници за предоставяне на персонална грижа в домашна среда на хора с от 80 до 89,99 на сто степен на трайно намалена работоспособност или вид и степен на увреждане с определена чужда помощ, и хора над 65 г. възраст в невъзможност за самообслужване, които не са освидетелствани по съответния ред от органите на медицинската експертиза в Р България. Безработните лица ще бъдат назначавани на длъжност „Домашна помощница/ Домашен помощник“ с код по НКПД: 5152 1002.

1. **Териториален обхват**

Програмата ще се реализира на територията на цялата страна.

1. **Обхват на лицата, участващи в програмата**
   1. Безработни лица, регистрирани в дирекция „Бюро по труда“.

Безработни лица, обект на Програмата, които могат да се включват в нея само при изявено тяхно желание, са:

* полагащите грижи за деца до 3-годишна възраст;
* родители, които отглеждат сами детето/децата си;
* настойници и попечители;
* бременни жени след третия месец на бременността им;
* лица с трайно намалена работоспособност или вид и степен на увреждане;
* лица, за времето, в което полагат грижи за болен член на семейството или за болен роднина по възходяща и низходяща линия до втора степен;
* лица, полагащи грижи за член на семейството или за роднини по възходяща и низходяща линия до втора степен, които са с трайно увреждане и се нуждаят постоянно от чужда помощ.

2.2. Хора, нуждаещи се от предоставянето на грижи в домашна среда по Програмата, могат да бъдат хора:

2.2.1. с от 80 до 89,99 на сто степен на трайно намалена работоспособност или вид и степен на увреждане с определена чужда помощ;

2.2.2. на възраст над 65 г. в невъзможност за самообслужване, които не са освидетелствани по съответния ред от органите на медицинската експертиза в Р България.

За целите на Програмата „хора на възраст над 65 г. в невъзможност за самообслужване, които не са освидетелствани по съответния ред от органите на медицинската експертиза в Р България“ са лица, които:

* са навършили 65 г. възраст към момента на подаване на заявлението за включване в Програмата;
* живеят сами и/или нямат близки и роднини, които да им оказват подкрепа;
* са в невъзможност за самообслужване и не могат самостоятелно да задоволяват своите ежедневни потребности от битов характер (пазаруване, приготвяне на храна, хранене, поддържане на лична хигиена и хигиена на дома).

В случаите, когато поради недостиг на финансов ресурс не могат да бъдат удовлетворени заявленията на всички потенциални потребители, отговарящи на горепосочените условия, включването в Програмата се осъществява по реда на подаването на заявленията.

Лицата по т. 2.2. могат да бъдат включени в Програмата, ако отговарят и на следните условия:

* месечният доход на член от семейството за предходния месец, преди месеца на подаване на заявлението-декларация, е равен или по-нисък от 5-кратния размер на гарантирания минимален доход (ГМД), определен с Постановление на Министерския съвет;
* да не са регистрирани като еднолични търговци и да не са собственици на капитала на търговско дружество;
* да нямат сключен договор за предоставяне на собственост срещу задължение за издръжка и/или гледане; това изискване не се прилага в случаите, когато поелите задължения за издръжка и/или гледане са учащи се, безработни, в нетрудоспособна възраст или хора с увреждания;
* да не са прехвърляли чрез договор за дарение през последната една година собствеността върху жилищен, вилен, селскостопански или горски имот и/или идеални части от тях;
* да не са прехвърляли жилищен, вилен, селскостопански или горски имот и/или идеални части от тях срещу заплащане през последната една година, като общата стойност на сделките не надвишава 60-кратния размер на ГМД;
* да не са включени в механизма лична помощ;
* да не ползват целодневно дейности, свързани с осигуряването на грижа в домашна среда на друго основание и/или финансирани по други финансови механизми, програми, и проекти.

1. **Работодатели по Програмата:**

Работодатели по Програмата са Общинските администрации.

В Програмата се включват работодатели, които:

* нямат изискуеми публични задължения;
* нямат задължения за неизпълнение на сключени договори по програми, мерки и обучения, както и по проекти по Оперативна програма „Развитие на човешките ресурси“;
* разкриват работни места в дейности, свързани с осигуряване на грижа в домашна среда;

1. **Условия за реализация на Програмата**

4.1. Дирекция „Бюро по труда”, по подадените от Общинските администрации заявки-спецификации с приложен списък на одобрените за обслужване лица, насочва подходящи безработни лица, за наемане по трудово правоотношение на целево разкритите работни места за предоставяне на домашна грижа на включените в списъка лица, в рамките на предвидените средства за изпълнение на Програмата в Националния план за действие по заетостта.

4.2. Безработните лица могат да работят по Програмата за осигуряване на заетост на пълно или непълно работно време.

4.3. При определяне правото на достъп за включване в Програмата на лицата по т. 2.2. не се взимат предвид като доход, както следва:

* месечната помощ по чл. 8д от ЗСПД;
* финансовата подкрепа по чл. 69 от Закона за хората с увреждания;
* трудовото възнаграждение, получавано от участието в програми и мерки за заетост, реализирани по Закона за насърчаване на заетостта.
* обезщетението за безработица, получавано след участие по програми и проекти за субсидирана заетост;
* социалната пенсия за инвалидност, минималният размер на пенсията за инвалидност поради общо заболяване и минималният размер на пенсията за осигурителен стаж и възраст, когато са единствен доход за предходен месец на семейства, в които единият съпруг/а е лице с увреждане, с определена чужда помощ, а другият се грижи за него и е безработен в трудоспособна възраст.
* стипендията, получена от лица, участвали в обучение, организирано от Агенцията по заетоста.

Не могат да бъдат включвани по Програмата лица, които получават подкрепа чрез изпълнение на дейности, финансирани от националния бюджет, бюджета на Общността или друга донорска програма за задоволяване на същите потребности на лицето и/или на идентични или сходни социални услуги в домашна среда.

1. **ПРИНЦИПИ НА ПРОГРАМАТА**

1. Законосъобразност – Програмата е разработена на основание чл. 31 от ЗНЗ.

2. Недопускане на дискриминация, съгласно разпоредбите на Закона за защита от дискриминация.

3. Прозрачност – ангажиране в реализацията на програмата на различни структури на национално, регионално и местно ниво.

4. Ресурсна осигуреност – осигуряване на необходимите средства за реализация на Програмата от държавния бюджет, съгласно Националния план за действие по заетостта.

5. Партньорство и сътрудничество при реализацията на ангажираните институции и организации.

1. **ЗАДАЧИ НА ПРОГРАМАТА**

1. Определяне на нуждаещите се от услуги лица и на безработните лица - обект на Програмата.

2. Провеждане на информационна кампания и консултации на институциите, ангажирани с реализацията на Програмата.

3. Разкриване на работни места за предоставяне на грижи в домашна среда.

4. Предоставяне на посреднически услуги за устройване на работа на безработните лица, обект на Програмата.

1. **ВИДОВЕ ДЕЙНОСТИ ПО ПРЕДОСТАВЯНЕ НА ГРИЖИ В ДОМАШНА СРЕДА**

1. Доставяне и/или приготвяне на храна, помощ при хранене.

2. Пазаруване – снабдяване на нуждаещите се с ежедневно необходимите продукти и лекарства.

3. Помощ за поддържане на лична хигиена – подпомагане при събличане/обличане, къпане, ресане, поставяне в инвалидна количка, други грижи, необходими за личната хигиена на лицето.

4. Поддържане на хигиената в жилищните помещения, обитавани от лицето.

5. Други грижи в домашна среда, съобразно индивидуалните потребности на лицето (палене на печка, цепене и внасяне на дърва, почистване на сняг и други).

1. **ИНСТИТУЦИИ ЗА РЕАЛИЗИРАНЕ НА ПРОГРАМАТА**

**1. МИНИСТЕРСТВО НА ТРУДА И СОЦИАЛНАТА ПОЛИТИКА**

1.1. Министърът на труда и социалната политика утвърждава Програмата на основание чл. 31, ал. 5 от Закона за насърчаване на заетостта; при необходимост утвърждава промени в Програмата;

1.2. Осигурява необходимите средства за реализация на Програмата от бюджета на МТСП за активна политика на пазара на труда, съгласно определените размери в Националния план за действие по заетостта;

1.3. Оказва методическо ръководство при реализиране на Програмата;

1.4. Осъществява обща координация и контрол по изпълнението на Програмата.

**2. АГЕНЦИЯ ПО ЗАЕТОСТТА**

2.1. Изпълнителният директор на Агенцията по заетостта дава указания за реализацията на Програмата;

2.2. Оказва методическо ръководство и осъществява координация и организация по прилагане на Програмата;

2.3. Разпределя и преразпределя необходимия финансов ресурс по региони, съобразно заявените потребности по програмата;

2.4. Осигурява информация за реализация на Програмата;

2.5. Осъществява непрекъснат контрол по изпълнението на Програмата.

**3. ДИРЕКЦИЯ „РЕГИОНАЛНА СЛУЖБА ПО ЗАЕТОСТТА”**

3.1. Оказва методическа помощ и координира дирекциите „Бюро по труда” по изпълнение на Програмата;

3.2. Предоставя информация в Агенция по заетостта във връзка с реализацията на Програмата;

3.3. Разпределя и преразпределя необходимия финансов ресурс по дирекции „Бюра по труда”, съобразно заявените потребности на общините;

3.4. Превежда необходимите средства по сключените от дирекциите „Бюро по труда” договори с работодатели;

3.5. Координира връзките между институциите на регионално ниво;

3.6. Организира реализирането, контрола и оценката на резултатите на регионално ниво.

3.7. Популяризира и разяснява Програмата на регионално ниво.

**4. ДИРЕКЦИЯ „БЮРО ПО ТРУДА”**

4.1. Популяризира и разяснява Програмата на местно ниво;

4.2. Информира и консултира работодатели и безработни лица за условията за участие в Програмата;

4.3. Извършва подбор и насочва към работодателя определените безработни лица за работа по Програмата;

4.4. Сключва и изпълнява договори с работодателите за финансиране по Програмата.

4.5. Осъществява непрекъснат контрол по изпълнението на Програмата.

**5. АГЕНЦИЯ ЗА СОЦИАЛНО ПОДПОМАГАНЕ**

5.1. Оказва методическо ръководство на дирекциите „Социално подпомагане”, координация и организация по прилагане на Програмата;

5.2. Популяризира целите на Програмата;

5.3. Изпълнителният директор на Агенцията за социално подпомагане дава указания за реализацията на Програмата;

5.4. Осигурява информация за реализация на програмата.

**6. РЕГИОНАЛНИ ДИРЕКЦИИ ЗА СОЦИАЛНО ПОДПОМАГАНЕ**

6.1. Оказват методическа помощ и координират дейността по изпълнение на Програмата, касаеща дирекциите „Социално подпомагане”;

6.2. Предоставят на Агенцията за социално подпомагане обобщена информация от дирекциите „Социално подпомагане” на територията на съответната област, във връзка с реализацията на Програмата;

6.3. Популяризират целите на Програмата.

**7. ДИРЕКЦИИ „СОЦИАЛНО ПОДПОМАГАНЕ”**

7.1. Извършват проверка за наличието на условия за включване в Програмата на лицата, нуждаещи се от предоставянето на персонални грижи в домашна среда, по предоставени по служебен път чрез Системата за сигурно електронно връчване (ССЕВ) от съответната общинска администрация, копия на подадените заявления-декларации и приложените към тях документи, както и списък на кандидат-потребителите съгласно Приложение № 3;

7.2. Проверяват истинността на обстоятелствата, декларирани от лицата, подали заявления за обслужване по Програмата.

**8. ИЗПЪЛНИТЕЛНА АГЕНЦИЯ „ГЛАВНА ИНСПЕКЦИЯ ПО ТРУДА”**

Контролира работодателите, включени в Програмата, за спазване на трудовото законодателство и условията на труд.

**9. ОБЩИНСКИ АДМИНИСТРАЦИИ**

9.1. Извършват индивидуална оценка на потребността от персонални грижи в домашна среда, по критерии, утвърдени от кмета на съответната община, като за един потребител продължителността на предоставяните персонални грижи не може да надхвърля 4 часа дневно.

9.2. Подават заявка-спецификация за необходимия брой работни места за осъществяване на дейността с приложен списък на одобрените за обслужване лица, подредени по реда на подаване на заявленията от нуждаещите се лица;

9.3. Сключват и изпълняват договори с дирекции „Бюро по труда” за предоставяне на средства от държавния бюджет за наетите по Програмата лица;

9.4. Сключват трудови договори с наетите лица;

9.5. Изплащат трудовите възнаграждения на наетите лица за фактически отработено време, в съответствие с разпоредбите на Кодекса на труда. Осигуряват наетите лица, в съответствие с КСО и Закона за здравното осигуряване;

9.6. Осъществяват непрекъснат контрол по изпълнението на Програмата.

**10. КОМИСИЯ ПО ЗАЕТОСТТА**

10.1. Участва в цялостния процес по реализацията на Програмата;

10.2. Следи за изпълнението на дейностите по Програмата.

**11. ОБЛАСТЕН УПРАВИТЕЛ**

11.1. Осъществява взаимодействие с органите на местното самоуправление за постигане целите на Програмата;

11.2. Наблюдава изпълнението на Програмата от органите на местното самоуправление и местната администрация и при необходимост сезира упълномощените контролни органи.

**12. СЪВЕТИ ЗА СЪТРУДНИЧЕСТВО КЪМ ДИРЕКЦИИ „БЮРО ПО ТРУДА“**

Осъществяват наблюдение и контрол при изпълнението на Програмата;

1. **ФИНАНСИРАНЕ НА ПРОГРАМАТА**

**А. От Държавния бюджет се осигуряват средства, както следва:**

1. За всяко безработно лице, наето по Програмата, на работодателя се предоставят средства за:

1.1. Трудово възнаграждение при пълно или непълно работно време в размер, определен в НПДЗ;

1.2. Допълнителни възнаграждения по минимални размери по Кодекса на труда и нормативните актове за неговото прилагане върху средствата по 1.1.;

1.3. Възнаграждения за основен платен годишен отпуск по чл. 155 или по чл. 319 от Кодекса на труда.

1.4. Възнаграждения по чл. 40, ал. 5 от Кодекса за социално осигуряване;

1.5. Дължими вноски за сметка на работодателя за фонд "Пенсии", фонд "Трудова злополука и професионална болест", фонд "Общо заболяване и майчинство" фонд „Безработица”, върху полученото, включително начисленото и неизплатено, брутно трудово възнаграждение или неначисленото брутно трудово възнаграждение, включително възнаграждението по чл. 30а, ал. 1, т. 3 и 6 от Закона за насърчаване на заетостта, съгласно чл. 6, ал. 3 от Кодекса за социално осигуряване, както и за фондовете за допълнително задължително пенсионно осигуряване и Националната здравноосигурителна каса, определени в Закона за бюджета на държавното обществено осигуряване и в Закона за бюджета на Националната здравноосигурителна каса.

Средствата се предоставят за всяко наето по Програмата лице за отработеното време.

**Б. Работодателите осигуряват средства за** всички задължителни плащания по Кодекса на труда, които не се поемат от държавния бюджет и осигуровките върху тях.

1. **ПРОДЪЛЖИТЕЛНОСТ НА ПРОГРАМАТА**

Национална програма „Предоставяне на грижи в домашна среда” е със срок на действие до **31.12.2020** г.

На основа на мониторинга и оценката за изпълнение на Програмата може да се предложи продължаване срока на нейното действие.

1. **ОЧАКВАНИ РЕЗУЛТАТИ ОТ ПРОГРАМАТА**

В резултат от изпълнение на Програмата се очаква:

* осигуряване на заетост на безработни лица;
* осигуряване на персонална грижа в домашна среда за хора с увреждания и хора над 65 годишна възраст в невъзможност за самообслужване като приготвяне на храна и помощ при хранене, пазаруване, помощ за поддържане на лична хигиена и други грижи, съобразно индивидуалните потребности на лицата.

1. **МОНИТОРИНГ НА ПРОГРАМАТА**

В хода на реализация на програмата, съгласно описаните задължения на институциите ще се извършат следните действия във връзка с мониторинга на програмата:

* Контрол на качеството и навременното изпълнение на дейностите по програмата.
* Съблюдаване на изисквания за здравословни и безопасни условия на труд, както и трудовата дисциплина.
* Контрол за спазване на трудовото законодателство от страна на работодателя, сключил договор с Дирекция „Бюро по труда“.
* Мониторинг на разпределението и ефективното разходване на финансовите средства по програмата.

**Приложение № 1**

**Процедура за включване в Програмата**

1. Кандидатстване за включване в Програмата

1.1. Лицата от групите по т. 2.2., желаещи да се включат в Програмата или техен законен представител, подават в Общинската администрация по настоящ адрес Заявление-декларация за включване – Приложение № 2;

1.2. Общинската администрация предоставя по служебен път чрез Системата за сигурно електронно връчване (ССЕВ) на съответнта дирекция „Социално подпомагане“:

- копия от подадените заявления и приложените документи от кандидат-потребителите за извършване на проверка за наличието на условия за включване в Програмата;

- списък на кандидат-потребителите съдържащ трите имена и настоящ адрес съгласно Приложение № 3.

1.3. В 10-дневен срок от получаване на информацията по т. 1.2 дирекция „Социално подпомагане“ извършва проверка и връща на общината чрез ССЕВ попълнено Приложение № 3, съдържащо информация за всеки кандидат-потребител.

2. Индивидуална оценка на потребността от персонални грижи в домашна среда:

2.1. Общинската администрация извършва индивидуална оценка на потребността от персонални грижи в домашна среда на кандидат-потребителите, които отговарят на условията за включване в Програмата, въз основа на утвърдените критерии, съгласно т. 9.1 от Раздел VIII. Институции за реализиране на програмата;

2.2. на база на оценката се определя броя на часовете на персоналната грижа в дома за всеки кандидат-потребител, който отговаря на условията за включване в Програмата.

Броят на определените за един потребител часове не може да надхвърля 4 часа дневно.

2. Сключване на договори по Програмата

2.1.Работодателите по Програмата представят в съответната дирекция „Бюро по труда” следните документи: заявка-спецификация за необходимия брой работни места, придружена със списък на одобрените кандидат-потребители и адресите на обслужваните от тях лица, съгласно т. 9.2 от Раздел VIII. Институции за реализиране на програмата;

2.2. Агенцията по заетостта чрез дирекции „Бюра по труда” насочва подходящи безработни лица и след одобрението им от работодателя и обгрижваното лице, сключва договор с работодателя за изплащане на средства от държавния бюджет за всяко безработно лице, наето по реда на Програмата за работа по трудов договор на пълно или непълно работно време.

2.3. Работодателят сключва трудов договор с лицето, одобрено за включване в Програмата за пълно или непълно работно време, в съответствие с определения брой лица, на които ще предоставя подкрепа в домашна среда.

**Приложение № 2**

**ДО**

**КМЕТА НА ОБЩИНА/РАЙОН**

.......................................................................

ЗАЯВЛЕНИЕ–ДЕКЛАРАЦИЯ

От .................................................................................................................................................................................

*(име, презиме, фамилия на лицето или на законния му представител)*

За ..................................................................................................................................................................................

*(име, презиме, фамилия на лицето, поставено под пълно или ограничено запрещение)*

Лична карта/личен паспорт №....................................... изд. на ...............................................................................

от ..................................................................... ЕГН/ЛНЧ ..........................................................................................

Настоящ адрес: гр. (с.) ............................................................. област......................................................................

Община/Район........................................................................ ж.к./кв. .......................................................................

Ул. ................................................................................... № ............., бл. ........., вх. ........, ет. ......., ап. ...................

Телефон......................................................

**Желая да бъда включен/а като потребител в Националната програма „Предоставяне на грижи в домашна среда“.**

**Запознат/а съм с условията на Националната програма и**

**ДЕКЛАРИРАМ:**

**I. Семейно положение:**

**1.**  женен/омъжена  неженен/неомъжена  вдовец/вдовица  съжителствам на семейни начала

Съпруг(а)/Съжител на семейни начала: …........................................................................... ЕГН ………………..

с настоящ адрес: гр. (с.)………..............................................област........................................................................

Община/Район........................................................................ ж.к./кв. .......................................................................

Ул. ................................................................................... № ............., бл. ........., вх. ........, ет. ......., ап. ...................

Социална група на съпруг(а)/Съжител на семейни начала: (пенсионер, работещ, безработен, учащ): .......................................................................................................................................................................................

Здравословно състояние на съпруг(а)/Съжител на семейни начала: (здрав; с ЛКК; с ТЕЛК/НЕЛК): ........................................................................................................................................................................

**2.** Деца, отглеждани в семейството (родени, припознати, осиновени, доведени, заварени, настанени по реда на чл. 26 от Закона за закрила на детето):

|  |  |  |
| --- | --- | --- |
| № | Име, презиме, фамилия | ЕГН/ЛНЧ |
| 1. |  |  |
| 2. |  |  |
| 3. |  |  |
| 4. |  |  |

**3. На посоченият адрес живея сам/живеем сами и нямам/нямаме близки и роднини, които да ми/ни оказват подкрепа**

 да  не

**II. Имам определени с ЕР на ТЕЛК от 80 до 89,99 на сто степен на трайно намалена работоспособност или вид и степен на увреждане.**

 да  не

**III. Доходът ми/на семейството ми за предходния месец е/са:**

**Общо:** ............................лв.

В това число от:

1. трудова дейност ..............................лв.

2. дейности в областта на селското, горското и водното стопанство ..............................лв.

3. продажба и/или замяна на движимо или недвижимо имущество .................................лв.

4. продажба на акции, дялове и други участия в търговски дружества и други форми на

собственост …………………………………лв.

5. наем, рента и аренда ..................................... лв.

6. авторски и лицензионни възнаграждения ................................................................лв.

7. дивиденти и доходи от дялово участие ............................................................................лв.

8. премии и награди от спортни състезания ............................................................... лв.

9. обезщетения и помощи ...................................................................................................... лв.

(**с изключение** на: хуманитарните помощи; помощите, определени с акт на Министерския съвет и финансовата подкрепа по чл. 69 от Закона за хората с увреждания)

10. пенсии ……………............. лв.

(без добавката за чужда помощ на хората с увреждания с определена чужда помощ; на ветераните, доброволците и пострадалите в Отечествената война; еднократните компенсации към пенсиите или извънредните пенсии)

11. стипендии .................. лв.

(с изключение на стипендиите по чл. 171, ал. 3 от Закона за предучилищното и училищното образование, по реда на Закона за насърчаване на заетостта и по Националния план за действие по заетостта)

12. еднократни, месечни помощи, средства и добавки за деца ……................................................ лв.

(с изключение на семейните помощи по чл. 8д от ЗСПД)

13. присъдени издръжки........................................................................................……....................... лв.

14. други доходи.................................................................................................................................... лв.

**IV**. Прехвърляне на жилищен, вилен, селскостопански или горски имот и/или идеални части от тях срещу заплащане през последната 1 година:

 да – стойност на сделката ………………………….лв.  не

**V.** Прехвърляне чрез договор за дарение собствеността върху жилищен, вилен, селскостопански или горски имот и/или идеални части от тях през последната 1 година:

 да  не

**VI.** Регистриран/а съм като ЕТ и съм собственик на капитала на търговско дружество:

 да  не

**VII.** Имам сключен договор за предоставяне на собственост срещу задължение за издръжка и гледане

 да  не

Лицата, поели задължения за издръжка и/или гледане, са учащи се, безработни, в нетрудоспособна възраст или хора с увреждания

 да  не

**VIII.** Не ползвам целодневно дейности, свързани с осигуряването на грижа в домашна среда на друго основание и/или финансирани по други финансови механизми, програми и проекти:

 да  не

**ІХ.** Ползвам механизма лична помощ

 да  не

**Х.** Информиран(и) съм/сме, че:

1. Ще бъде извършена проверка на декларираните обстоятелства по реда на чл. 6, ал. 2 от ЗСП
2. Личните ми/ни данни ще бъдат обработвани от Агенцията за социално подпомагане и нейните териториални поделения и ще бъдат предоставяни на трети лица единствено по повод реализацията на Националната програма „Предоставяне на грижи в домашна среда“.

**Прилагам следните документи:**

1. ......................................................................................................
2. ......................................................................................................
3. ......................................................................................................
4. ......................................................................................................
5. ......................................................................................................

**Дата: ........................ Декларатор: .................................**

**(подпис)**

|  |
| --- |
| Заявлението-декларация е прието и проверено от: .........................................................................................................................  ………………………………………………………………………...……………………………………………………………… |
| (трите имена, длъжност) |
| Дата: ...................... Подпис: ................... |